section_heading: Zamašnjak kod parnog stroja
paragraph_text: Kod parnog stroja pretvara se pravocrtno gibanje stapa preko ojnice i koljenastog vratila u okretno (rotaciono) gibanje. Tlak vodene pare u cilindru stalno se mijenja, a osim toga mijenja se i zakretni moment u raznim položajima ojnice. Da bi se ujednačio rad parnog stroja služi zamašnjak, to jest kotač velike mase, koji je smješten na glavnom vratilu. On skuplja suvišak energije za vrijeme neopterećenosti stroja, a kod preopterećenosti je vraća i tako izjednačuje brzinu i hod stroja. Kod iste snage stroja zamašnjak ima to veću masu što je broj okretaja stroja manji.<ref> Velimir Kruz: "Tehnička fizika za tehničke škole", "Školska knjiga" Zagreb, 1969.